
4980  Златоград,   област Смолян, ул. ”Стефан Стамболов” №1

тел: 03071   20 48;   е-mail:  obs_zlatograd@abv.bg
Изх. № ОС – 487  / 17.06.2026 г.
                                                                                                                   До
                                                                                                                   Мирослав Янчев

                                                                                                                   Кмет на

                                                                                                                   Община Златоград
ОТНОСНО: Изискване на информация относно неизпълнение/изпълнение на решения на Общински съвет и изясняване на твърдения за финансови задължения към Община Мадан   
       УВАЖАЕМИ ГОСПОДИН ЯНЧЕВ,

       Във връзка с проведеното редовно заседание на Общински съвет – Златоград на 15.06.2026 г., при разглеждане на точка 7 от дневния ред бе представена информация от Община Мадан относно претендирани финансови задължения на Община Златоград, както следва:

· 15 093,34 евро – посочени като задължение, въпреки взето Решение № З-681/27.04.2023 г.; 

· 51 148 евро – на основание чл. 64 от Закона за управление на отпадъците (ЗУО), във връзка с Решение на Общински съвет И-577/16.12.2025 г. ; 

· 3 090,45 евро – на основание чл. 60 от ЗУО за 2025 г. 

       В хода на заседанието бе заявено от Вас, че посочените суми са дължими от Община Златоград.

       С оглед упражняване на контролните функции на Общинския съвет и необходимостта от яснота относно законосъобразното и ефективно изпълнение на приетите решения, Ви моля да предоставите писмено становище и подробна информация относно следното:

1. Причините, поради които Решение № З-681/27.04.2023 г. на Общински съвет не е изпълнено изцяло или частично, ако това е така; 

2. Причините за евентуално неизпълнение или различно тълкуване/прилагане на Решение № И-577/16.12.2025 г.; 

3. Конкретните правни и фактически основания, на които се базира становището, че посочените суми са дължими; 

4. Подробна разбивка на всяко от посочените задължения – период, вид задължение, методика на изчисление и документи, от които произтичат; 

5. Информация дали задълженията са били обект на плащане, прихващане, възражение или съдебно/административно оспорване. 

       Настоящото искане се отправя с оглед необходимостта от изясняване на фактическата обстановка, както и за гарантиране на стриктното изпълнение на решенията на Общински съвет и законосъобразното управление на публичните средства.

       Моля за писмен отговор.

С уважение,  
ЕМИЛИЯ КРЪСТЕВА,
Председател на Общински 
съвет Златоград

